Το συγκεκριμένο απόσπασμα αφηγείται την τελευταία μάχη του Πάτροκλου πριν από τον θάνατό του. Ο Πάτροκλος, παρακινημένος από τον πόθο για δόξα και τη θεϊκή βούληση, πολεμά γενναία και φτάνει μέχρι τα τείχη της Τροίας. Ωστόσο, η παρέμβαση του Απόλλωνα και του Έκτορα οδηγεί στον θάνατό του, γεγονός που θα προκαλέσει αργότερα την εκδίκηση του Αχιλλέα.

* **Πρόσωπα:**
  + **Πάτροκλος**: Πολεμιστής των Αχαιών, στενός φίλος του Αχιλλέα.
  + **Αχιλλέας** (έμμεσα): Ο ήρωας που είχε δώσει την πανοπλία του στον Πάτροκλο και του είχε ζητήσει να μην προχωρήσει πέρα από τα πλοία.
  + **Απόλλων**: Θεός που παρεμβαίνει υπέρ των Τρώων και καθορίζει τη μοίρα του Πάτροκλου.
  + **Έκτορας**: Τρώας ήρωας, σκοτώνει τον Πάτροκλο.
  + **Εύφορβος**: Νεαρός Τρώας πολεμιστής που τραυματίζει τον Πάτροκλο.
  + **Κεβριόνης**: Ηνίοχος του Έκτορα, σκοτώνεται από τον Πάτροκλο.
  + **Αυτομέδοντας**: Ηνίοχος των Μυρμιδόνων, οδηγεί το άρμα του Πάτροκλου.
* **Χώρος και χρόνος:**
  + Το πεδίο μάχης έξω από την Τροία, κοντά στα τείχη.
  + Χρονικά, το γεγονός εκτυλίσσεται προς το τέλος του Τρωικού Πολέμου, λίγο πριν την εκδίκηση του Αχιλλέα.
* **Σκηνικό και κοινωνικό πλαίσιο:**
  + Βρισκόμαστε σε έναν πόλεμο που διαρκεί ήδη δέκα χρόνια.
  + Η κοινωνία είναι ηρωική, όπου η πολεμική αρετή και η δόξα έχουν ύψιστη αξία.
* **Πρόβλημα που απασχολεί τους ήρωες:**
  + Ο Πάτροκλος παραβιάζει τις εντολές του Αχιλλέα και προχωρά πέρα από τα πλοία.
  + Η παρέμβαση των θεών δείχνει την αδυναμία των θνητών απέναντι στη μοίρα.
  + Ο θάνατος του Πάτροκλου θα οδηγήσει στην οργή του Αχιλλέα και στην εκδίκηση κατά του Έκτορα.

**(β) Θέματα και ιδέες**

* **Η δύναμη και η αδυναμία του ανθρώπου:**  
  Ο Πάτροκλος παρουσιάζεται ως γενναίος, αλλά η υπερβολική αυτοπεποίθηση (ὕβρις) του κοστίζει τη ζωή.
* **Ο ρόλος των θεών:**  
  Ο Απόλλωνας επεμβαίνει για να αλλάξει την πορεία της μάχης, δείχνοντας ότι οι θεοί καθορίζουν τη μοίρα των ανθρώπων.
* **Ο πόλεμος και η ηρωική αρετή:**  
  Ο Όμηρος εξυμνεί την πολεμική δόξα, αλλά ταυτόχρονα αναδεικνύει τη ματαιότητα του πολέμου.
* **Η ειρωνεία της μοίρας:**  
  Ο Έκτορας κομπάζει για τη νίκη του, αλλά ο Πάτροκλος του προφητεύει τον επικείμενο θάνατό του από τον Αχιλλέα.
* **Η ψυχή**

**(α) Χωρισμός σε ενότητες και πλαγιότιτλοι**

**1Η ΕΝΟΤΗΤΑ**: στ.684-711: Ο Πάτροκλος καταδιώκει τους Τρώες μέχρι τα τείχη της Τροίας, όπου τον σταματά ο Απόλλωνας.

**2Η ΕΝΟΤΗΤΑ**: στ.712-732: Ο Απόλλωνας πείθει τον Έκτορα να ξαναμπεί στη μάχη.

**3Η ΕΝΟΤΗΤΑ**: στ.733-750: Ο Πάτροκλος σκοτώνει τον Κεβριόνη.

**4Η ΕΝΟΤΗΤΑ**: στ.751-782: Η μάχη γύρω από το νεκρό Κεβριόνη.

**5Η ΕΝΟΤΗΤΑ**: στ.783-804: Τα τελευταία κατορθώματα του Πάτροκλου – Η επέμβαση του Απόλλωνα.

**6ΗΕΝΟΤΗΤΑ**: στ.805-817: Ο Εύφορβος λογχίζει τον Πάτροκλο.

**7Η ΕΝΟΤΗΤΑ**: στ.818-854: Ο Έκτορας λογχίζει τον Πάτροκλο και συνομιλεί μαζί του.

**8Η ΕΝΟΤΗΤΑ**: στ. 855-867: Το ξεψύχισμα του Πάτροκλου.

**(β) Αφηγηματικές και εκφραστικές τεχνικές**

* **Οπτική αφήγησης:**
  + Τριτοπρόσωπη αφήγηση με παρεμβολές άμεσου λόγου (π.χ. προφητεία του Πάτροκλου).
* **Ειρωνεία:**
  + Ο Έκτορας θριαμβολογεί για τη νίκη του, αλλά αγνοεί τη μοίρα του.
* **Χρονική τεχνική:**
  + Επική επιβράδυνση (λεπτομερής περιγραφή των γεγονότων πριν τον θάνατο του Πάτροκλου).
* **Σχήματα λόγου:**
* **Προοικονομία:** 686-687, 688-691, 692-693, 700-701, 707-709, 730, 852-854 – **Προσήμανση**: στ. 799-800
* **Επική ειρωνεία:** στ. 721-725, 744-750, 832-836, 838-842, 860-861
* **Σχήμα αποστροφής:** στ. 744, 754, 787, 812-3, 843.
* **Μεταφορές:** (στ- 691) –«έβαλε φωτιά στα στήθη» (στ. 792) –«έστριψαν τα μάτια»
* **Παρομοιώσεις:** (στ 705) –«ως δαίμων»- / (στ. 752-753) –«την ορμήν είχε λεονταριού… φονεύει» (στ.786) –«ωσάν θεός» (στ. 823-829) –«ως λέοντας… εθανάτωσε».
* **Προσωποποιήσεις**: (στ. 699) «εμάνιζεν η λόγχη»- (στ. 780) –«χωρίς να θέλ’ η μοίρα»
* **Επίθετα**: (στ. 742) –«λαμπρόν θρόνον»- / (στ. 744) – «Πάτροκλε ιππόμαχε» / (στ. 788) – «τρομακτικός Φοίβος» / (στ. 791) – «παλάμην πετακτήν» / (στ. 833) – «φτερόποδα Έκτορα»
* **Εικόνες**: (στ. 862-863) «μες… χώμα»

**3ο ΘΕΜΑ: Χαρακτηρισμός Προσώπων και Πολιτισμικά Στοιχεία**

**(α) Χαρακτηρισμός Πάτροκλου και Έκτορα**

* **Πάτροκλος:**
  + Γενναίος, αλλά απερίσκεπτος (υπερβαίνει τις εντολές του Αχιλλέα).
  + Τραγικός ήρωας (η μοίρα του είναι προδιαγεγραμμένη).
  + Ανιδιοτελής φίλος (πολεμά για να βοηθήσει τους Αχαιούς).
* **Έκτορας:**
  + Ικανός πολεμιστής, αλλά επηρεάζεται από τη θεϊκή παρέμβαση.
  + Αλαζόνας, καθώς χλευάζει τον Πάτροκλο, αγνοώντας τη δική του μοίρα.
  + Υπερασπιστής της Τροίας, με βαθιά πίστη στο πεπρωμένο.

**(β) Πολιτισμικά στοιχεία**

* **Ο ρόλος των θεών:**
  + Οι θεοί καθορίζουν τη μοίρα των ηρώων και επεμβαίνουν στον πόλεμο.
* **Ηρωική ηθική:**
  + Ο πόλεμος θεωρείται το ύψιστο μέσο δόξας και τιμής.
* **Ο θάνατος και η μοιρολατρία:**
  + Η αντίληψη ότι η μοίρα είναι αναπόφευκτη και ότι οι θεοί αποφασίζουν το τέλος κάθε ήρωα.
* **δουλεία:** όταν μια πόλη κυριευόταν, οι άνδρες θανατώνονταν και οι γυναίκες κατέληγαν δούλες,
* **Ψυχή: 855-857:** Οι αρχαίοι πίστευαν πως η ψυχή θρηνεί όταν αφήνει το σώμα για να πάει στον Άδη.

**Σημειώσεις**

* [**στ. 686**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#1) **συμπληρωματικά σχόλια: ποια τύφλωσις!:** στο πρωτότυπο ο ποιητής αποκαλεί τον Πάτροκλο νήπιο, χαρακτηρισμός που προοιωνίζεται κάτι κακό. Είναι φανερό και από τα επόμενα ότι η άτη έχει χτυπήσει τον ήρωα και ξεχνάει τις εντολές του Αχιλλέα (στ. 87 κ.εξ.). Είναι λογικό μετά τις απανωτές επιτυχίες, με αποκορύφωμα τη νίκη του επί του Σαρπηδόνα, η αυτοπεποίθηση του Πάτροκλου να έχει ενισχυθεί υπερβολικά. Ο ποιητής τονίζει πρώτα την προσωπική ευθύνη του ήρωα, που δεν υποχωρεί μετά τη διάσωση των πλοίων, όπως του είχε ζητήσει ο Αχιλλέας, αλλά δεν ξεχνάει και τη βουλή του Δία, που συμφωνεί απόλυτα με το βιβλικό μωραίνει Κύριος ον βούλεται απολέσαι (στ. 688-691).
* [**στ. 688**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%BD%CE%BF%CF%85%CF%82)**του Δί’ αξίζει ο νους:** ο Πάτροκλος είναι καταδικασμένος σε θάνατο και αυτό οφείλεται σε δύο αιτίες: η ορμή του ήρωα αποδίδεται στην αδυσώπητη βουλή του Δία, αλλά και ο ίδιος ο ήρωας είναι υπεύθυνος, αφού ξεχνάει τις εντολές του Αχιλλέα και βαδίζει με ολέθρια αυτοπεποίθηση στο χαμό του.
* [**στ. 692**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#2) **συμπληρωματικά σχόλια: «Ποιον πρώτον και ποιον ύστερον εγύμνωσες στην μάχην, Πάτροκλε, οπόταν οι θεοί σ’ εκάλεσαν στον Άδην;»:**ενώ η τυπική εισαγωγή σε καταλόγους πεσόντων απαιτεί ερώτημα που απευθύνει ο ποιητής στη Μούσα ή στον εαυτό του (πρβ. Ε 703, Ξ 508 κ.α.), εδώ το ερώτημα δίνεται σε β’ πρόσωπο, σε μια συγκινητική αποστροφή του ποιητή προς τον ήρωα, όπως σε πολλά σημεία αυτής της ενότητας (στ. 744, 754, 787, 812-813, 843). Η αποστροφή αυτού του τύπου, εκτός των άλλων, εκφράζει τη συμπάθεια και τη συμπόνια του ποιητή για τον ήρωα.
* [**στ. 700**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%BF%20%CE%A6%CE%BF%CE%AF%CE%B2%CE%BF%CF%82)**ο Φοίβος:** Στη συγκεκριμένη περίπτωση αντιδρά ο Φοίβος, προστάτης της Τροίας, όπως είχε προβλέψει ο Αχιλλέας (στ. 94).
* [**στ. 702-705**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%AE%CF%81%CF%89%CF%82)**συμπληρωματικά σχόλια: Και τρεις εσκάλωσε φορές… ο ήρως:** ο αριθμός τρία είναι τυπικός, όχι μόνο στον Όμηρο, αλλά γενικά στις λαϊκές διηγήσεις μέχρι σήμερα (βλ. και σχόλ. Α 54). Τυπικό επικό σχήμα είναι και η τριπλή επίθεση ενός ήρωα που αποκρούεται την τέταρτη φορά..(πρβλ. και παρακάτω στ. 784 κ.εξ.).
* [**στ. 702**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#3) κ.εξ.: **συμπληρωματικά σχόλια:**Το τυπικό σχήμα **«τρεις… αλλά την τέταρτη φορά»** δημιουργεί αγωνία στο ακροατήριο, που θα περίμενε ότι η τέταρτη προσπάθεια θα απέβαινε μοιραία για τον Πάτροκλο σύμφωνα με το παραδοσιακό μοτίβο. Ο ποιητής όμως τον «σώζει» αυτή τη φορά από τον Απόλλωνα και παρατείνει τη μάχη, αυξάνοντας έτσι και την αγωνία μας, μέχρι την εμφάνιση και πάλι του ίδιου τυπικού σχήματος των τριών (στ. 784 κ.εξ.), που θα είναι πλέον μοιραίο.
* [**στ. 709**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%91%CF%87%CE%B9%CE%BB%CE%BB%CE%B5%CF%8D%CF%82)**ούδ’ ο Αχιλλεύς:** ο θεός πληροφορεί τον Πάτροκλο ότι η πόλη δε θα κυριευτεί από κανέναν από τους δύο, αφού και ο Αχιλλέας θα σκοτωθεί πριν από την άλωσή της.
* [**στ. 717**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%86%CF%83%CE%B9%CE%BF%CF%82)**ο Άσιος:** ο ποιητής υπογραμμίζει τη συγγενική σχέση του με τον Έκτορα, γιατί έτσι δικαιολογείται το γεγονός ότι ο Έκτορας θα δώσει προσοχή στα λεγόμενά του.
* [**στ. 744**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#5) κ.εξ. **συμπληρωματικά σχόλια:**Είναι η τελευταία φορά που ο Πάτροκλος γελά με τις νίκες του· σε λίγο η αριστοτελική περιπέτεια επέρχεται. Τα λόγια του ήρωα έχουν τον γνωστό κυνισμό των θριαμβολογιών αυτού που πλανάται και αγνοεί ότι και το δικό του τέλος πλησιάζει. Ανάλογη περίπτωση τραγικής άγνοιας θα επιδείξει σε λίγο και ο Έκτορας (στ. 829 κ.εξ.).
* [**στ. 757**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#6) κ.εξ.: «**κι εκείν’ οι δυο πιάσθηκαν εις τον νεκρόν επάνω  σαν δυο λεοντάρια στο βουνό, της πείνας λυσσιασμένα,   μάχονται μεγαλόψυχα για σκοτωμένο ελάφι.  
  Παρόμοια ποίος τον νεκρόν να πάρει Κεβριόνην  
  ο Έκτωρ και ο Πάτροκλος, μάχης δεινοί τεχνίται,  
  με τον αλύπητον χαλκόν ν’ αντισφαγούν ζητούσαν»** **συμπληρωματικά σχόλια:**Η παρομοίωση («δυο λεοντάρια»)  δηλώνει ισότιμη μάχη. Σε άλλες περιπτώσεις το ισχυρότερο ζώο επικρατεί, όπως στους στ. 487-489, όπου ο Πάτροκλος είναι το λιοντάρι και ο Σαρπηδόνας ταύρος, ή στους στ. 823-826, όπου λιοντάρι είναι ο Έκτορας και ο Πάτροκλος παραβάλλεται με κάπρο. Παρ’ όλα αυτά ο στ. 753, όπου ο Πάτροκλος παρομοιάζεται με λιοντάρι που δέχεται τραύμα στο στήθος, είναι μια ακόμη προσήμανση του θανάτου του ήρωα.
* [**στ. 786**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CF%89%CF%83%CE%AC%CE%BD)**ωσάν θεός:** Η εξομοίωση του Πάτροκλου με θεό δικαιολογεί την επέμβαση του Απόλλωνα· μόνο ένας θεός μπορεί τώρα να τον καταβάλει.
* [**στ. 787**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%B5%CF%86%CE%AC%CE%BD%CE%B7)**σου εφάνη:** η ξαφνική αποστροφή προς τον ήρωα φανερώνει τα αισθήματα συμπάθειας του ποιητή γι’ αυτόν, αλλά και τη συναισθηματική του φόρτιση λόγω του θανάτου που πλησιάζει.
* [**στ. 805**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%95%CE%B8%CE%B5%CE%BF%CE%BA%CF%81%CE%BF%CF%8D%CF%83%CE%B8%CE%B7)**θεοκρούομαι:** παθαίνω σκοτοδίνη από κτύπημα θεού. Ο Απόλλωνας αφαιρεί από τον Πάτροκλο τη θεϊκή πανοπλία του Αχιλλέα, ώστε ευκολότερα να νικηθεί από τους θνητούς Εύφορβο και Έκτορα στη συνέχεια. Το μόνο όπλο του Πάτροκλου που δεν ανήκει στη θεϊκή πανοπλία του Αχιλλέα, το δόρυ, θα σπάσει στα δύο (στ. 801-802).
* [**στ. 808**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%95%CF%8D%CF%86%CE%BF%CF%81%CE%B2%CE%BF%CF%82)**Εύφορβος**: αδελφός του Πολυδάμαντα.
* [**στ. 814-815**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%BE%CE%B1%CF%81%CE%BC%CE%B1%CF%84%CF%89%CE%BC%CE%AD%CE%BD%CE%BF%CE%BD)**: «άρπαξε και μες στον στρατόν εσύρθη, δεν εστάθη ν‘ αντιταχθεί στον Πάτροκλον, αν και ξαρματωμένον άρπαξε…»:**Ο Εύφορβος υποχωρεί, αν και ο Πάτροκλος είναι άοπλος και τραυματισμένος. Η δειλή συμπεριφορά του Τρώα σε συνδυασμό με τον έπαινο των πολεμικών του επιδόσεων (στ. 809-812) τονίζει ακόμα περισσότερο την ανδρεία του Πάτροκλου.
* [**στ. 822**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%B5%CF%87%CF%8D%CE%B8%CE%B7)**κατήφεια στους Αχαιούς εχύθη:** η θλίψη που προκαλεί στους Έλληνες ο θάνατος του Πάτροκλου είναι ένας ακόμη τρόπος με τον οποίο ο ποιητής τονίζει τη σημασία της απώλειας και το μέγεθος της ανδρείας του ήρωα.
* [**στ. 837**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%86%CE%B8%CE%BB%CE%B9%CE%B5)**άθλιε:** δυστυχισμένε. Ο Έκτορας, γεμάτος έπαρση, κομπάζει και πέφτει σε πλάνη, με αποτέλεσμα να διαστρεβλώνει τις εντολές του Αχιλλέα (στ. 839-842, βλ. στ. 86 κ. εξ.).
* [**στ. 852-854**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#a)**: «ολίγες είν’ οι μέρες σου· και ιδού σε παραστέκει  
  η μοίρα η παντοδύναμη κι η ώρα του θανάτου,  
  οπού απ’ το χέρι αδάμαστο θα πέσεις του Αχιλλέως ολίγες…»:**Τα λόγια του Πάτροκλου είναι προφητικά. Συνήθως οι μελλοθάνατοι στον Όμηρο είχαν μαντικές ικανότητες.». Τα λόγια του Πάτροκλου είναι προφητικά. Συνήθως οι μελλοθάνατοι στον Όμηρο είχαν μαντικές ικανότητες.
* [**στ. 866-867**](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%BF%CE%B9%20%CE%B1%CE%B8%CE%AC%CE%BD%CE%B1%CF%84%CE%BF%CE%B9)**οι αθάνατοι:** τα ονομαστά άλογα του Αχιλλέα, Ξάνθος και Βαλίος.
* [users.sch.gr/…-ILIADA/Iliada/Iliada25.htm](http://users.sch.gr/ipap/Ellinikos%20Politismos/Yliko/OMHROS-ILIADA/Iliada/Iliada25.htm#%CE%B5%CF%87%CF%8D%CE%B8%CE%B7)
* **ΣΧΟΛΙΑΣΜΟΣ ΕΝΟΤΗΤΑΣ ΑΠΟ ΕΠΙΣΤΗΜΟΝΑ ΦΙΛΟΛΟΓΟ: Ο θάνατος του Πάτροκλου**
* «Ο Απόλλων, ο σύμμαχος των Τρώων, για τον οποίον ο Αχιλλεύς είχε ρητά προειδοποιήσει τον Πάτροκλο, αναλαμβάνει τώρα δράση. Απωθεί τον Πάτροκλο από το τρωικό τείχος, και ο ποιητής χρησιμοποιεί την ίδια έκφραση — «τρεις φορές… μα την τέταρτη» — που είχε χρησιμοποιήσει και όταν ο Απόλλων εμπόδισε το θριαμβευτή Διομήδη να πλησιάσει τον Αινεία (Ε 431 κ.εξ.). Εκεί ο θεός υπενθυμίζει στο Διομήδη το πελώριο χάσμα που χωρίζει θεούς και ανθρώπους· εδώ (κάτι που έχει ακόμη μεγαλύτερη σημασία) ο ποιητής παρουσιάζει το θεό να προειδοποιεί τον Πάτροκλο πως δεν είναι τόσο ισχυρός όσο ο Αχιλλεύς, και πως ακόμη και ο Αχιλλεύς θα πεθάνει, προτού πατήσει την Τροία. Το ακροατήριο θα γνωρίζει πως ο Απόλλων θα συνεργήσει, επίσης, στο φόνο του Αχιλλέως. […]
* Έρχεται το ηλιοβασίλεμα· τρεις φορές ο Πάτροκλος εφορμά και σε μιαν ιμπρεσσιονιστική, δίχως προηγούμενο, φράση σκοτώνει εννέα ανθρώπους κάθε φορά· η τέταρτη φορά σημαίνει και το τέλος του ίδιου του Πάτροκλου, διότι ο Απόλλων πλησιάζει «τρομερός» (789· η λέξη είναι εμφαντικά τοποθετημένη στην αρχή του στίχου) μα αόρατος και του τινάζει μακριά τα όπλα και την πανοπλία. Η σκηνή είναι συμβολική, διότι η θεϊκή πανοπλία δεν αρμόζει του Πατρόκλου, που δεν έχει θεϊκή καταγωγή· εδώ εμφαίνεται και η δεξιοτεχνία του ποιητή, διότι μια πανοπλία φτιαγμένη από τα χέρια του Ηφαίστου είναι, υπονοουμένως, άτρωτη, οπότε θα ήταν αδέξιο να διατρυπηθεί. Επιπλέον, διακρίνεται επιπρόσθετη συμπάθεια για τον άοπλο τώρα ήρωα, ο οποίος όχι μόνο στέκει αποσβολωμένος από το χτύπημα των θεών, αλλά και τραυματίζεται από άλλον, προτού φονευθεί από τον Έκτορα. Πέρα από όλα τούτα, ο ποιητής χρησιμοποιεί τη δράση, για να απεικονίσει, πίσω από τον επικείμενο θάνατο του Πατρόκλου, το μελλοντικό φόνο του Έκτορος από τον Αχιλλέα· διότι, καθώς παρακολουθούμε το μεγαλόπρεπο κράνος με το λοφίο του να κυλά στη σκόνη, ακούμε: «Κι όμως άλλοτε το φουντωμένο ετούτο / το κράνος οι θεοί δεν άφηναν να κυλιστεί στη σκόνη, / μόνο το μέτωπο διαφέντευε τ’ ωραίο και το κεφάλι / του ισόθεου του Αχιλλέα· μα του Έχτορα το ‘δινε τότε ο Δίας / να το φορέσει στο κεφάλι του — σιμά ήταν κι ο χαμός του» (796¬800 [μτφρ. Ν. Καζαντζάκη – Ι.Θ. Κακριδή]). Τούτη η εξαίσια τεχνική του συνδυασμού της παρούσας δράσης με τη μελλοντική έκβαση που αυτή συμβολίζει επαναλαμβάνεται και όταν ο Αχιλλεύς πενθεί τον Πάτροκλο.
* Ο Έκτωρ καρφώνει το ξίφος του στον Πάτροκλο, που ήδη έχει πληγωθεί από τον ασήμαντον Εύφορβο· «πέφτει βαρύς», και δεδομένου ότι του έχει ήδη αφαιρεθεί η πανοπλία, ο ποιητής με προσοχή αντικαθιστά το υπόλοιπο του στερεότυπου στίχου — «και πάνω του βροντήξαν τ’ άρματά του» — με το ποιητικώς δραστικότερο «κι ο στρατός των Αχαιών βαριά λυπήθηκε» (822). […] Κατόπιν ο Έκτωρ εκφωνεί τον καθιερωμένο κομπασμό πάνω από τον νικημένο αντίπαλό του, μα αποκαλύπτει έτσι ότι έχει πλήρως παρανοήσει την κατάσταση, αφού νομίζει πως ο Αχιλλεύς έστειλε τον Πάτροκλο στη μάχη, περιφρονητικά, για να τα βγάλει πέρα με τον Έκτορα. Η επιθανάτια ρήση του Πατρόκλου αρνείται στον Έκτορα τη δόξα της νίκης, αφού αυτή ανήκει στον Απόλλωνα και μετά από κείνον στον Εύφορβο· στη συνέχεια, ο Πάτροκλος προλέγει και πάλι το φόνο του Έκτορος από τον Αχιλλέα – οι τελευταίες του λέξεις είναι το όνομα και οι τιμητικοί τίτλοι του βασιλιά, φίλου και εκδικητή του: του Αχιλλέως. Η υπερφίαλη απόκριση του Έκτορος προεικονίζει την οίηση και την ανοησία που θα επιδείξει (στη ραψωδία Σ), όταν αποφασίσει να κρατήσει τους άνδρες του στο πεδίο της μάχης τη στιγμή που ο Αχιλλεύς επιστρέφει ο ίδιος στη μάχη.
* Ακόμη κι αν αφήσουμε κατά μέρος τις σύγχρονες αντιλήψεις περί αθλητικού πνεύματος, είναι σαφές ότι η παρέμβαση του Απόλλωνος εις βάρος του Πατρόκλου, επιπρόσθετα προς τον τραυματισμό του τελευταίου από τον Εύφορβο, στερεί τον Έκτορα από μεγάλο μέρος της δόξας που θα του χάριζε η θανάτωση του Πατρόκλου — οι τελευταίες λέξεις του αποσκοπούν στο να επιστήσουν την προσοχή στο ζήτημα τούτο. Η παρέμβαση αυτή δε μοιάζει καθόλου με την παρέμβαση της Αθηνάς στη μονομαχία μεταξύ Αχιλλέως και Έκτορος, η οποία προσδίδει κλέος στον νικητή. Εδώ ο σκοπός του ποιητή δεν είναι να δοξάσει τον Έκτορα, αφού θα του δοθούν πολλές τέτοιες ευκαιρίες αργότερα, πριν από το δικό του φόνο. Προς το παρόν ο Πάτροκλος πρέπει να γίνει το κέντρο της προσοχής και της συμπάθειάς μας, κι έπειτα από αυτόν ο Αχιλλεύς, διότι εκείνου τα αισθήματα πρέπει να κυριαρχούν στον νου μας για τις επόμενες ραψωδίες. Στη ραψωδία που ακολουθεί, η αφήγηση συνεχίζεται όχι με τα κατορθώματα του Έκτορος, όπως συνηθίζεται μετά από τη νίκη ενός ήρωα, αλλά με τον θάνατο του Ευφόρβου, του οποίου η συμμετοχή στη θανάτωση του Πατρόκλου έχει ήδη κολάσει το κλέος του Έκτορος». (Edwards M.W.,  σελ. 362-364).
* **ΕΠΙΠΛΕΟΝ ΣΧΟΛΙΑ:** α) Ο σταδιακός αφοπλισμός του Πατρόκλου ακολουθεί πορεία από «πάνω» προς τα «κάτω». Ο Φοίβος πρώτα αφαιρεί το κράνος. Ο ποιητής επιμένει στην πτώση του κράνους, το οποίο πέφτει με γδούπο και «μολύνεται» για πρώτη φορά. Ο αφοπλισμός συνεχίζεται: σπάζει το κοντάρι, το μόνο όπλο που μπορούσε να σπάσει, αφού δεν ανήκε στον Αχιλλέα, πέφτει η ασπίδα με τον τελαμώνα της και λύνεται ο θώρακας. Μαζί με τον τελευταίο «λύθηκαν» και τα «μέλη» του Πατρόκλου (στ. 805).
* β) Ο αφοπλισμός του Πατρόκλου ήταν αναγκαίος και έπρεπε να γίνει από ένα θεό, επειδή ο Πάτροκλος δεν είναι μόνο «ωσάν θεός» σε αυτή τη φάση της αριστείας του, αλλά και ζωσμένος με θεϊκά άρματα, μάλλον ηφαιστότευκτα, τα οποία οι Ολύμπιοι είχαν χαρίσει στον Πηλέα, τον πατέρα του Αχιλλέα. Σίγουρα φορώντας τα ο ήρωας ήταν άτρωτος. Εξάλλου ο Πάτροκλος αυτή τη στιγμή βρίσκεται στο πιο ψηλό σκαλοπάτι, μοιάζει θεός και δεν μπορούν να τον καταβάλουν οι θνητοί αντίπαλοί του. Μόνο θεοκρουσμένο και άοπλο θα μπορέσουν να τον νικήσουν.  Με τον αφοπλισμό του από έναν θεό -και μάλιστα με δόλιο τρόπο- εξαίρεται η γενναιότητα του ήρωα.
* **5.** Στους στίχους 799-800 ο ακροατής προειδοποιείται ότι το κράνος του Αχιλλέα θα το πάρει αργότερα ο Έκτορας να το βάλει υπεροπτικά στο κεφάλι του. Όμως το κράνος, που δόθηκε με αγάπη από τον ίδιο τον Αχιλλέα, για να γίνει σκέπη προστασίας στο κεφάλι του συντρόφου του, γίνεται τώρα στο κεφάλι του Έκτορα προσήμανση του θανάτου του. Η προσήμανση γίνεται πιο συγκεκριμένη όταν ο Πάτροκλος, με τη μαντική ικανότητα που αποκτούν οι ετοιμοθάνατοι στον ομηρικό κόσμο, προφητεύει στον Έκτορα ότι ο θάνατός του πλησιάζει – θα σκοτωθεί σύντομα από τον Αχιλλέα (στ. 851-854).
* **6. α)** Στην ήττα και στο θάνατο του Πατρόκλου συμπράττουν θεοί και άνθρωποι. Συγκεκριμένα: α. Ο Απόλλων πλησιάζει αθέατος τον ήρωα, τον χτυπάει πισώπλατα και του αφαιρεί ένα-ένα τα όπλα. β. Στη συνέχεια έρχεται η σειρά των ανθρώπων: ο Εύφορβος χτυπάει από πίσω δόλια με τη λόγχη του τον άοπλο Πάτροκλο και τρέχει να κρυφτεί ανάμεσα στους συντρόφους του. γ) Το τρίτο και αποφασιστικό χτύπημα το δίνει ο Έκτορας, ο οποίος πληγώνει τον Πάτροκλο θανάσιμα στην κοιλιά.
* **β)** Η ήττα του Πατρόκλου δίνεται με τέτοιο τρόπο που θα τη ζήλευαν πολλές νίκες. Τη στιγμή που ο ήρωας μοιάζει ανίκητος σαν θεός, μόνο ένας θεός μπορεί να προκαλέσει την ήττα του. Ο θεός πλησιάζει αόρατος τον ήρωα τον χτυπάει με δόλιο τρόπο πισώπλατα και του αφαιρεί τα όπλα. Ο Εύφορβος, που τον χτυπάει στη συνέχεια, παρουσιάζεται πλατιά από τον ποιητή, για να εξαρθεί έτσι η ανδρεία του Πατρόκλου. Δεν είναι τυχαίος Τρώας, αλλά ένας ικανότατος πολεμιστής. Κι όμως πλησιάζει με πανουργία τον άοπλο και ζαλισμένο ήρωα, τον χτυπάει από πίσω και βιάζεται να κρυφτεί ανάμεσα στους συντρόφους του. Το τρίτο και αποφασιστικό χτύπημα είναι του Έκτορα. Παρόλο που ο πρόμαχος των Τρώων είναι ο μόνος που στέκεται «εμπρός» στον πληγωμένο ήρωα, το χτύπημά του σε έναν άοπλο και τραυματισμένο αντίπαλο είναι κάπως άνανδρο, έστω κι αν αυτό δεν γίνεται ύπουλα. Έτσι το κατόρθωμα του Έκτορα μειώνεται πολύ. Ο ποιητής όμως συνεχίζει να πλέκει το εγκώμιο του Πατρόκλου και τη στιγμή ακόμη που το άστρο του βασιλεύει: η επιγραμματική φράση «και κατήφεια στους Αχαιούς εχύθη» (στ. 822) εξαίρει με δωρική λιτότητα την πολύτιμη παρουσία του Πατρόκλου όσο πολεμούσε δίπλα στους συμπολεμιστές του. Ο ποιητής με αυτούς τους τρόπους φροντίζει να κρατήσει τον Πάτροκλο όσο πιο ψηλά γίνεται.

**Συμπέρασμα**

Το απόσπασμα από την *Ιλιάδα* αποτυπώνει την τραγική μοίρα του Πάτροκλου, υπογραμμίζοντας τη σύγκρουση ανθρώπινης θέλησης και θεϊκής βούλησης. Η παρέμβαση του Απόλλωνα καθορίζει την εξέλιξη της μάχης, ενώ η αλαζονεία του Έκτορα προοικονομεί την πτώση του. Ο Όμηρος συνδυάζει τη δραματική αφήγηση με έντονες εικόνες και παρομοιώσεις, δημιουργώντας μια από τις πιο συγκινητικές σκηνές του έπους.